CELEX: 62017TN0479
Language: da
Date: 2017-08-02 00:00:00
Title: Sag T-479/17: Sag anlagt den 2. august 2017 — PO mod EEAS

16.10.2017   
            
            
               DA
            
            
               Den Europæiske Unions Tidende
            
            
               C 347/35
            
         Sag anlagt den 2. august 2017 — PO mod EEAS
   (Sag T-479/17)
   (2017/C 347/44)
   Processprog: fransk
   
      Parter
   
   
      Sagsøger: PO (ved advokaterne N. de Montigny og J. N. Louis)
   
      Sagsøgt: Tjenesten for EU's Optræden Udadtil (EEAS)
   
      Sagsøgerens påstande
   
   
               —
            
            
               Det fastslås:
               
                           —
                        
                        
                           Annullation af beregningen af 10. november 2016, som blev fremsendt til sagsøgeren af EEAS’s personaleafdeling, og, om fornødent, af e-mailen af 24. oktober 2016, hvori samme afdeling meddeler sagsøgeren, at han ikke har ret til godtgørelse af skoleudgifterne til hans to børn ud over det loft, der er fastsat i artikel 15 i bilag X til tjenestemandsvedtægten, når han er forflyttet.
                        
                     
                           —
                        
                        
                           Om fornødent annullation af svaret om udtrykkeligt afslag på hans klage af 16. maj 2017.
                        
                     
         
               —
            
            
               Sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om en ulovlighedsindsigelse, eftersom beregningen af 10. november 2016 (herefter »den anfægtede individuelle afgørelse«) samt skrivelsen af 15. april 2016 og skrivelsen af 22. september 2016, som denne er baseret på, og retningslinjerne tilsidesætter vedtægten om tjenestemænd i Den Europæiske Union (herefter »vedtægten«) og bilag X hertil.
            
         
               2.
            
            
               Andet anbringende om en ulovlighedsindsigelse, eftersom de nævnte skrivelser, som den anfægtede individuelle afgørelse er baseret på, tilsidesætter retningslinjerne.
            
         
               3.
            
            
               Tredje anbringende om, at den anfægtede individuelle afgørelse er ulovlig henset til følgende klagepunkter:
               
                           —
                        
                        
                           Tilsidesættelse af princippet om, at der skal udvises forudseenhed, princippet om beskyttelse af den berettigede forventning og retssikkerhedsprincippet og tilsidesættelse af princippet om god forvaltning samt af de velerhvervede rettigheder.
                        
                     
                           —
                        
                        
                           Tilsidesættelse af retten til familie og af retten til uddannelse.
                        
                     
                           —
                        
                        
                           Tilsidesættelse af ligebehandlingsprincippet og af princippet om forbud mod forskelsbehandling.
                        
                     
                           —
                        
                        
                           Manglende interesseafvejning og manglende overholdelse af princippet om den vedtagne foranstaltnings proportionalitet.